เจ้าของบ้านพิพาทยกบ้านพิพาทให้โจทก์ แต่ไม่ได้ทำเป็นหนังสือและจดทะเบียนต่อพนักงานเจ้าหน้าที่ การให้ไม่สมบูรณ์ ต่อมาเจ้าของที่ดินที่บ้านพิพาทปลูกอยู่จดทะเบียนยกให้ที่ดินดังกล่าวแก่โจทก์อีก บ้านพิพาทย่อมตกเป็นของโจทก์ตามหลักเรื่องส่วนควบใช่หรือไม่
ใช่ เจ้าของบ้านพิพาทยกบ้านพิพาทให้โจทก์ แต่ไม่ได้ทำเป็นหนังสือและจดทะเบียนต่อพนักงานเจ้าหน้าที่ การให้ไม่สมบูรณ์ ต่อมาเจ้าของที่ดินที่บ้านพิพาทปลูกอยู่จดทะเบียนยกให้ที่ดินดังกล่าวแก่โจทก์อีก บ้านพิพาทย่อมตกเป็นของโจทก์ตามหลักเรื่องส่วนควบ
-ต้นไม้ยืนต้น เป็นส่วนควบของที่ดิน แต่ถ้าเป็นไม้ล้มลุกและธันชาติไม่เป็นส่วนควบ และถือว่าเป็นสังหาริมทรัพย์ด้วย
-ต้นพูลเป็นไม้ยืนต้น แต่ต้นกล้วยและต้นสัปปะรดเป็นไม้ล้มรุก
**ข้อยกเว้นเรื่องส่วนควบ

๑.ทรัพย์ที่ติดกับที่ดินหรือโรงเรือนเพียงชั่วคราว ไม่เป็นส่วนควบ
-แม้ไม้ยืนต้นจะเป็นส่วนควบของที่ดินตามป.พ.พ.มาตรา ๑๔๕ วรรคหนึ่ง แต่ถ้าผู้ปลูกมีเจตนาปลูกลงในที่ดินเพียงชั่วคราว ไม่เป็นส่วนควบตามป.พ.พ.มาตรา ๑๔๖
-จำเลยตกลงให้ผู้ร้องปลูกต้นสนลงในที่ดินของจำเลย เมื่อต้นสนโตเต็มที่จะตัดขายเอาเงินมาแบ่งกัน ต้นสนไม่ตกเป็นส่วนควบของที่ดิน

๒.ผู้มีสิทธิในที่ดินของผู้อื่นใช้สิทธินั้นปลูกทำลงในที่ดินนั้น ไม่เป็นส่วนควบ
-สิ่งปลูกสร้างอันผู้มีสิทธิในที่ดินของผู้อื่นใช้สิทธินั้นปลูกทำลงไว้ในที่ดินนั้น ไม่เป็นส่วนควบของที่ดิน ผู้มีสิทธิในที่ดินของผู้อื่นอาจเป็นสิทธิตามนิติกรรมสัญญาหรือทรัพย์สิทธิก็ได้
-ปลูกสร้างโรงเรือนหรือสิ่งปลูกสร้างตามสัญญาเช่า เช่น เช่าที่ดินเพื่อปลูกสร้างบ้านหรือสิ่งก่อสร้าง สิ่งปลูกสร้างนั้นไม่เป็นส่วนควบ(ฎ.๕๖๙๒/๒๕๔๖) แต่การเช่าบ้านเพื่ออยู่อาศัยโดยสัญญาเช่าไม่ได้อนุญาตให้ผู้เช่าสร้างสิ่งปลูกสร้างด้วย สิ่งปลูกสร้างที่ผู้เช่าสร้างขึ้นเป็นส่วนควบ
กฎหมายทรัพย์สิน-กรรมสิทธิ์-ทรัพย์อิงสิทธิ